recursal/SuperWikiNEXT-32B huggingface dataset:
**Alibi.com**, 2017 թվականի ֆրանսիական կինոկատակերգություն։ Ֆիլմի ռեժիսորը Ֆիլիպ Լաշոն է։ Գլխավոր դերերում հանդես են գալիս Ֆիլիպ Լաշոն և Էլոդի Ֆոնտանը։

Սյուժե
------

Գրեգորի վան Հաֆելը, որին անվանում են նաև Գրեգ, Alibi.com-ի ղեկավարն է։ Վերջինս ստախոս մարդկանց արածները թաքցնող գործակալություն է։ Գործակալությունը անհավատարիմ անձանց ալիբի է տրամադրում, որն անհրաժեշտ է իրենց գործերը զուգընկերներից գաղտնի պահելու համար։

Գրեգը պատահականորեն հանդիպում է իրավաբան Ֆլորենս Մարտինին։ Չնայած նրա ընկերությունը հաջողությամբ աճ է գրացում, Գրեգորին սիրահարվում է Ֆլորենսին, որը, վատ փորձի պատճառով, ազնվությունը համարում է հարաբերությունների ամենամեծ բարիքը։ Դա է պատճառը, որ Գրեգը փորձում է թաքցնել իր աշխատանքը ու Ֆլորենսին ասում, որ բորտուղեկցորդ է։

Ֆլորենսի ծնողների առանձնատուն այցի ժամանակ Գրեգը բացահայտում է, որ Ֆլորենսի հայրը՝ Ժերարը, իր Alibi.com ընկերության հաճախորդներից մեկն է։ Այն ժամանակ, երբ Ֆլորենսի մայրը՝ Մարլենը, կարծում է, որ իր ամուսինը գործնական ճանապարհորդության է, Ժերարը Կաննի հյուրանոցներից մեկում հանդիպում է Սինտիայի հետ։ Տարբեր պատճառաբանություններով Ֆլորենսն ու իր մայրը ևս հայտնվում են Կաննի այդ հյուրանոցում, որտեղ հանդիպում են Ժերարին։ Ժերարն արագորեն զանգահարում է Գրեգին։ Որպեսզի օգնի Ժերարին, Գրեգը Ֆլորենսին ձևացնում է, թե ստիպված է ճանապարհորդել Տանզանիա։

Ֆիլմի վերջում Ժերարի ու Գրեգի սուտը բացահայտվում է, իսկ Սինտիան համացանցում հրապարակում է Alibi.com-ի հաճախորդների ցանկը։

Դերասանական կազմ
----------------

* Ֆիլիպ Լաշո - Գրեգորի վան Հաֆել
* Էլոդի Ֆոնտան - Ֆլորենս Մարտին
* Ժուլիեն Արուտի - Օգուստին
* Թարեք Բուդալի - Մեհդի
* Դիդիե Բուրդոն - Ժերար Մարտին
* Նատալի Բեյ - Մադամ Մարտին
* Նավել Մադանի - Սինտիա
* Ֆիլիպ Դյուկեն - Մորիս
* Մեդի Սադուն - Գարսիա
* Վենսան Դեզանյա - Ռոմեն
* Ալիս Դյուֆոր - Կլարա
* Սամի Նասերի - տաքսու վարորդ

Ընդունում
---------

### Բյուջե

Alibi.com ֆիլմը ողջ աշխարհում իր ցուցադրություններով հավաքել է 29,3 միլիոն ԱՄՆ դոլար այն դեպքում, երբ ֆիլմի արտադրության վրա ծախսվել է 7,6 միլիոն դոլար։

### Քննադատական արձագանքներ

Քննադատական արձագանքների Rotten Tomatoes ագրեգատորում, 6 կարծիքների հիման վրա, ֆիլմը հավաքել է 67 % դրական ընդունում։ Ընդորում, այդ կարծիքների միջին միավորը 10-ից եղել է 5.1-ը։

Ռիմեյք
------

2019 թվականի հունվարին թողարկվել է ֆիլմի իտալական տարբերակը, որը ստացել է «Ստախոսների գործակալությունը» (իտալ.՝ L'agenzia dei bugiardi) անվանումը։

Ծանոթագրություններ
------------------

1. ↑  Internet Movie Database — 1990.
2. ↑
3. 1 2 3 4 5 6 7 8 9 10  ČSFD (չեխերեն) — 2001.
4. ↑  «Avis sur le film Alibi.com». *AlloCiné* (ֆրանսերեն). Վերցված է 2017 թ․ դեկտեմբերի 2-ին.
5. ↑  «*Alibi.com* (2017)». *Rotten Tomatoes*. Fandango. Վերցված է 2018 թ․ փետրվարի 13-ին.
6. ↑  «L'agenzia dei bugiardi». *Cinematografo* (իտալերեն). 2020 թ․ հունվարի 15. Վերցված է 2020 թ․ հուլիսի 16-ին.

Արտաքին հղումներ
----------------

* «Alibi.com»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
«**Օվերդրայվ**» (ֆր.՝ Overdrive) ֆրանսիացի մարտական ռեժիսոր Անտոնիո Նեգրետի կողմից ֆրանսիական կինոնկար՝ երկու արկածախնդիր եղբայրների՝ հայտնի առևանգիչների մասին, ովքեր մեկնում են Ֆրանսիա, որտեղ կհանդիպեն դաժան և հանցավոր հեղինակության հետ։ Գլխավոր դերերում Սքոթ Իսթվուդը և Ֆրեդդի Թորպն են։ Ֆիլմի պրեմիերան կայացել է 2017 թվականի հուլիսի 20-ին Ռուսաստանում։

Սյուժե
------

Եղբայրներ Էնդրյու և Գարեթ Ֆոսթերները (Սքոթ Իսթվուդը և Ֆրեդդի Թորպը) առևտուր են կատարում յուրօրինակ, բազմամիլիոն արժեք ունեցող մեքենաների գողության մեջ։ Մի անգամ նրանք յուրացրեցին մի մեքենա, որը աճուրդում գնվեց Մարսելի ամենաազդեցիկ մաֆիայի ներկայացուցիչ Ջակոմո Մորյեի համար (Սիմոն Ագբարյան)։ Ավազակապետը հեշտությամբ գտնում է Ֆոսթերներին և նրանց դատապարտում մահվան, բայց եղբայրները հուսադրում և խոստանում են նրան իր մրցակից Մորիեյի հավաքածուից գողանալ Մաքս Կլեմպի (Կլեմենս Շիկ) թանկարժեք Ferrari ավտոմեքենան։ Ավազակապետը նրանց տալիս է մեկ շաբաթ։ Եղբայրները արագ թիմ են հավաքում, որի մեջ նաև ներառված էր Էնդրյուի ընկերուհի Ստեֆանին (Անա դե Արմաս) և Ստեֆանիի գրպանահատ ընկերուհի Դեվինը (Գայա Ուայս) ու անցնում են գործի...

Դերերում
--------

* Սքոթ Իսթվուդը-Է*նդրյու Ֆոսթեր*
* Ֆրեդդի Թորպ-Գ*արրեթ Ֆոսթեր*
* Աննա դե Արմաս-Ստեֆանի
* Գայա Վայս-Դեվին
* Կլեմենս Շիկ-*Մաքս Կլեմպ*
* Սիմոն Ագբարյան-*Ջակոմո Մորյե*
* Մուսսա Մաասկրի-Պանախի
* Կաարիս-Ֆրենկ

Ֆիլմում կարող էին խաղալ՝ Մեթյու Գուդը, Ալեքս Պետիֆերը, Գարեթ Հեդլունդը, Ջեյմի Բելը, Բեն Բարնսը, Կարլ Ուրբանը, Սեմ Կլաֆլինը և Էմիլիա Քլարկը։

Քննադատություն և ակնարկներ
--------------------------

The Hollywood Reporter-ը ֆիլմը գնահատեց որպես տարածված և անուղեղ, բայց ոչ չափազանց կեղծ։ Քննադատ Աննա Կուզմինայի կարծիքով «Օվերդրայվը» ոչ այլ ինչ է, եթե ոչ ֆիլմ «փայլուն գործողությունների, արևի, ծովի և հազվագյուտ մեքենաների մասին»։

Ծանոթագրություններ
------------------

1. ↑
2. ↑  Borys Kit (2015 թ․ դեկտեմբերի 15). «Scott Eastwood's Action Movie 'Overdrive' Adds Two Castmembers» (անգլերեն). The Hollywood Reporter. Վերցված է 2015 թ․ դեկտեմբերի 31-ին.
3. ↑  Овердрайв, 2017
4. ↑  Jay A. Fernandez (2011 թ․ հոկտեմբերի 25). «Karl Urban and Ben Barnes Go Into 'Overdrive' (Exclusive)» (անգլերեն). The Hollywood Reporter. Վերցված է 2015 թ․ դեկտեմբերի 31-ին.
5. ↑  «Emilia Clarke and Sam Claflin Join Karl Urban-Starring 'Overdrive'». *Deadline.com* (անգլերեն). 2012 թ․ հուլիսի 17. Վերցված է 2015 թ․ դեկտեմբերի 31-ին.
6. ↑  Dalton, Stephen (2017 թ․ օգոստոսի 14). «'Overdrive': Film Review». *The Hollywood Reporter*. Վերցված է 2017 թ․ դեկտեմբերի 22-ին.(չաշխատող հղում)
7. ↑  «Овердрайв»: Пацаны, машины не поцарапайте!

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |
**Լուսնային հովտի գաղտնիքը** (անգլ.՝ *The Secret of Moonacre*), արկածային ֆենտեզի ֆիլմ՝ նկարահանված է Էլիզաբեթ Գոուդջի «Սպիտակ ձիուկը» (անգլ.՝ *The Little White Horse*, ավելի հայտնի է «Լուսնային հովտի գաղտնիքը» վերնագրով) վեպի հիման վրա։

Համաշխարհային պրեմիերան կայացել է 2008 թվականի սեպտեմբերի 6-ին։

Սյուժե
------

13 տարեկան Մարիան լինելով որբ, ստիպված քաղաքակիրթ Լոնդոնից տեղափոխվում է «անկիրթ և աղքատներով ու գողերով» լի Լուսնային Հովիտ (Moonacre Valley): Այնտեղ միայնության մեջ ապրում է աղջկա տարօրինակ պապիկը։ Ֆիլմի ընթացքում Մարիան տեսնում է շատ արտասովոր իրեր, օրինակ՝ ինչպես են նրա սենյանկի առաստաղի աստղերը շարժվում, իսկ գիշերները տեսնում է մերջակայքում թափառող սպիտակ ձի։ Արդյունքում նա իմանում է, որ վերջին Լուսնային Արքայադուստրն է, ով կարող է փրկել հովիտը՝ երկու թշնամի ընտանիքներին հաշտեցնելով։

Այդ հարցում նրան օգնում են հորեղբայր Բենջամինը, ինչպես նաև ուրախ խոհարարը, Բենջամինի գլխավոր թշնամու տղան, նրա նախկին ընկերուհին և հանելուկայնի սև շունը, որից վախենում են թշնամիները։ Միասին նրանք պետք է գտնեն առաջին Լուսնային Արքայադստեր վզնոցը և վերադարձնել ծով, որպեսզի կանխեն Հովտի կործանումը։

Դերերում
--------

* Իոան Գրուֆֆուդ - *պարոն Բենջամին*
* Դակոտա Բլու Ռիչարդս - *Մարիա*
* Նատաշա ՄակԷլհոն - *Լավդեյ*
* Թիմ Կարրի - *պարոն դե Նուար*
* Ջուլյետ Սթիվենսոն - *միսս Հելյոթրոփ*
* Ավգուստ Պրյու - *Ռեբին դե Նուար*

Ծանոթագրություններ
------------------

1. 1 2 3 4 5 6 7
2. 1 2 3 4
3. ↑
4. ↑
5. 1 2 3 4 5 6
6. ↑
7. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |
**Ելենա Նաթանայել** (հունարեն՝ Έλενα Ναθαναήλ), հույն կինոդերասանուհի։

Կյանք և գործունեություն
-----------------------

Ելենա Նաթանայելը (ծնունդով՝ **Էլենի Դելիվասսիլի-Նաթանայել**) Նեա Ֆիլադելֆեյայում՝ Աթենքի մերձակայքում գտնվող քաղաքում, ապահովված ընտանիքում։ Դելիվասիլին նրա հոր ազգանունն էր, իսկ Նաթանայելը` մորը, բայց նա վերցրել է երկուսը միասին։ Նրա հայրը տեքստիլ դիզայներ և արտադրող էր, Փոքր Ասիայի հույն Այվալիից, իսկ մայրը մանիոտ էր: Նա դրամայի դասընթացներ է անցել Փելոս Կացելիսի դրամատիկական դպրոցում։

Նրա տպավորիչ գեղեցիկ տեսքը ուշադրության արժանացավ 1960-ականներին այն ժամանակ ծաղկող հունական կինոյի պրոդյուսերների և ռեժիսորների կողմից: Նա առաջին անգամ հայտնվեց կինոթատրոնում 1964 թվականին *Kati na kaiei* ֆիլմում, որի ռեժիսորն է Ջանիս Դալիանիդիսը։ Նրա երկրորդ էկրանային դերը եղել է 1965 թվականին, գերմանական *The Blood of the Walsungs* ֆիլմում, որի ռեժիսորն է Ռոլֆ Թիելը և հիմնված է Թոմաս Մանի վեպի վրա։ Եվս մի քանի դրվագներ հաջորդեցին վաթսունականների վերջին հունական ֆիլմերում, և իր դերերի մեծ մասում նա նկարահանվեց որպես վատ վարքով հարուստ աղջիկ:

1968 թվականին Սալոնիկի միջազգային կինոփառատոնում ստացել է «Լավագույն դերասանուհի» մրցանակը «*Randevou me mia agnosti*» ֆիլմում դերի համար։ 1970-ականների սկզբին նա հաստատեց իր էկրանային կերպարը որպես ազատամիտ, գեղեցիկ երիտասարդ կին և դարձավ նորաձևության կուռք: Այդ տասնամյակի ընթացքում հունական կոմերցիոն կինոյի կտրուկ անկումը տհաճ ազդեցություն ունեցավ նրա կարիերայի վրա, ինչը սովորական բան էր այդ ժամանակաշրջանի հույն կինոաստղերի համար:

Յոթ տարվա բացակայությունից հետո նա վերադարձավ մի շարք տեսաֆիլմերով, սովորաբար թեթև կատակերգություններով: Դրանից հետո նրա փառքը խամրեց և միայն որոշ առանձնահատուկ ելույթներ ունեցավ: Նրա գեղեցկությանը և դերասանական կարողություններին արժանի դերերից մեկը «*Ջուլիան*» էր 1998 թվականին «*Aggigma psyhis*» սերիալում՝ *Mega Channel*, *Գորգոնես*, 2007 թվականին։ Նրա վերադարձը ջերմորեն ընդունվեց հանդիսատեսի կողմից:

Ելենա Նաթանայելը հարաբերություններ ուներ Գիորգոս Ցագկարիսի հետ, ումից 1973 թվականին ծնվեց դուստրը՝ Ինկան: Թոշակի անցնելուց հետո նա մի քանի տարի ապրում էր Եվբեայի իր ֆերմայում, իր գործընկեր Տասոս Միտրոպուլոսի հետ։ Նա վետերան ֆուտբոլիստ էր Օլիմպիակոսում, որտեղ Ելենան զբաղվել էր գինու արտադրությամբ։

Նաթանայելը մահացավ թոքերի քաղցկեղից 2008 թվականի մարտի 4-ին։ Հունական մամուլը նրան անվանեց «Հունական կինոյի կախարդուհի» (*Γόησσα του ελληνικού κινηματογράφου*)։ Նրա հուղարկավորությունը տեղի է ունեցել մարտի 5-ին, Նեա Ֆիլադելֆեյայի գերեզմանատանը։

Ֆիլմեր
------

Արտաքին հղումներ
----------------

* Elena Nathanael Internet Movie Database կայքում

Ծանոթագրություններ
------------------

1. ↑  Η γόησσα που έφυγε σαν Λεβεντόπαιδο (Greek). Ethnos. 2004-02-05. Վերցված է 2008-03-05-ին.`{{cite web}}`: CS1 սպաս․ չճանաչված լեզու (link)
2. ↑  ΚΑΛΛΙΤΕΧΝΕΣ (Greek). Dimitris Lyberopoulos-Journalist. Վերցված է 2008-03-05-ին.`{{cite web}}`: CS1 սպաս․ չճանաչված լեզու (link)
**Գարեգին Կորյունի Խումարյան** (սեպտեմբերի 3, 1983, Երևան, Հայկական ԽՍՀ, ԽՍՀՄ), հայ լրագրող, Լրատվական ռադիոյի ծրագրերի տնօրեն, Հայաստանի հանրային ռադիոյի գործադիր տնօրեն (2019 թ. ապրիլի 3-ից)։

Կենսագրություն
--------------

Ծնվել է 1983 թվականի սեպտեմբերի 3-ին Երևանում։ Ծառայել է ՀՀ Զինված ուժերում։ 2000-2005, սովորել և ավարտել է Հայ-ռուսական (սլավոնական) համալսարանը։ 2013 թվականի հոկտեմբերից, Հայաստանի լրագրողների միության անդամ։ 2019 թվականի ապրիլի 3-ից նշանակվել Հայաստանի հանրային ռադիոյի գործադիր տնօրեն։

2019 թվականի մարտի 3-ին տեղի ունեցած Հանրային հեռուստտառադիոընկերության խորհրդի նիստում որոշում էր կայացվել Հանրային ռադիոյի տնօրենի մրցույթում հաղթող ճանաչել քվեարկության արդյունքում առավելագույն ձայներ հավաքած Գարեգին Խումարյանին։

Ընտանիք
-------

Եղբայրը՝ Դավիթ Խումարյան։

Ծանոթագրություններ
------------------

1. 1 2  Հանրային ռադիոյի տնօրենի պաշտոնը շատ հետաքրքիր մարտահրավեր է. Գարեգին Խումարյան
2. ↑  Dedovshchina: Subordination to Senior Officers by Junior Conscripts. Not in Armenia’s Army?
3. ↑  «Հանրային ռադիոյի տնօրեն է ընտրվել Գարեգին Խումարյանը». mediamax.am. Վերցված է 2019 թ․ ապրիլի 3-ին.
**Մարկ Կերմոդ** (անգլ.՝ Mark Kermode, հուլիսի 2, 1963(1963-07-02), Barnet, Միացյալ Թագավորություն), անգլիացի կինոքննադատ և Բրիտանական կինոյի և հեռուստատեսային արվեստների ակադեմիայի անդամ։ Աշխատել է «Սայթ» և «Սաունդ» ամսագրերի հետ, Դի Օբսեռվ և ԲիԲիՍի ռադիո 5 լայվ-ի հետ, որտեղ Սայմոն Մայոյի հետ վարում էր Կերմոդ և Մայոս ֆիլմ ռեվյուս հաղորդումը։ 

Կերմոդի կարծիքը ֆիլմերի մասին հաճախ չի համապատասխանում հասարակական կարծիքի հետ։ Որպես օրինակ, նրան դուր չեկան «Կարիբյան ծովի ծովահենները» գրքի երեք մասերը, «Տրանսֆորմերը» գրքի երեք մասերը և «Աստղային պատերազմողներ» գիրքը, որը նա գրել է ինչպես գռեհիկ կրկնօրինակում լուրջ գիտական ֆանտաստիկայի, որի հիման վրա նա մեծացել է։ Նա նաև իր դժգոհությունն է հայտնել ռեժիսոր Քրիս Կոլամբուսից, որին անվանել էր ռեժիսոր-հաշվապահ և բացասական գնահատական Հարրի Փոթերի մասին առաջին երկու ֆիլմերի մասին, որոնց ռեժիսորն էր եղել։ Ընդ որում նա խոստովանել է, որ վերջին ֆիլմերը նրան սկսել են դուր գալ։ Կերմոդը նաև խոստովանել է, որ ինքր չի թաքցնում իր դժգոհությունը 3Դ ֆիլմերից, հատկապես սովորական ֆիլմերի 3Դ ֆիլմերի հետ մրցելու մոդայից։

2013 թվականի սեպտեմբերին նա նշանակվել է ԴԻ Օբսեռվ թերթի գլխավոր խմբագիր։ 

«Սայթ» և «Սաունդ» ամսագրերի լավագույն ֆիլմերի վերաբերյալ հարցումների մեջ Կերմոդը ընտրել է հետևյալ ֆիլմերը՝ «Բրազիլիա», «Կենդանական աշխարհի լաբիրինթոսը», «Սատանաներ», «Սատանային հեռացնողը», «Այս հրաշալի կյանքը», «Մերի Փոփինս», «Յոթերորդ տպագրություն», «Աչքեր առանց դեմքի», «Իսկ հիմա մի նայիր», «Աստիճան դեպի երկինք»։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Companies House — 1988.
2. ↑  «2007: a scorching new space odyssey». Guardian. 2007 թ․ մարտի 25. Արխիվացված է օրիգինալից 2012 թ․ օգոստոսի 28-ին.
3. ↑  «Mark Kermode and Simon Mayo's Film Reviews». BBC. Արխիվացված է օրիգինալից 2012 թ․ օգոստոսի 28-ին.
4. ↑  «No, your eyes aren't deceiving you – 3D really is a con». Guardian. 2010 թ․ ապրիլի 11. Արխիվացված է օրիգինալից 2012 թ․ օգոստոսի 28-ին.
5. ↑  «Mark Kermode is new Observer film critic». BBC News. 2013 թ․ օգոստոսի 18. Արխիվացված օրիգինալից 2014 թ․ մայիսի 14-ին. Վերցված է 2014 թ․ մայիսի 13-ին.
6. ↑  «Mark Kermode - BFI». Արխիվացված է օրիգինալից 2014 թ․ մայիսի 14-ին. Վերցված է 2014 թ․ մայիսի 13-ին.
**Ուրախ թիվը** որոշվում է հետևյալ կերպ. վերցվում է ցանկացած դրական ամբողջ թիվ, հաշվվում է նրա առանձին թվանշանների քառակուսիների գումարը, գործընթացը կրկնվում է այնքան, մինչև թվանշանների քառակուսիների գումարը հավասարվում է 1-ի կամ այն անվերջ կրկնվում է և չի հավասարվում 1-ի։ Այն թվերը, որոնց համար գործընթացը ավարտվում է 1-ի հավասարվելով, կոչվում են ուրախ թվեր, իսկ նրանց, որոնք անվերջ շարունակվում են, կոչվում են ոչ ուրախ կամ տխուր թվեր։

Օրինակ
------

Եթե ուրախ թիվը ձևակերպենք ավելի մաթեմատիկորեն, ապա այն {\displaystyle n=n\_{0}} թիվը, որի համար {\displaystyle n\_{1}}, {\displaystyle n\_{2}}, ... հաջորդականության մեջ (որտեղ {\displaystyle n\_{i+1}}-ը {\displaystyle n\_{i}}-ի թվանշանների քառակուսիների գումարն է) կա այնպիսի {\displaystyle n\_{i}} անդամ, որը հավասար է 1-ի, կոչվում է ուրախ թիվ։

Եթե թիվն ուրախ է, ապա հավասարման բոլոր անդամներն ուրախ են։ Իսկ եթե թիվը տխուր է, ապա հավասարման բոլոր թվերը տխուր են։

Օրինակ՝ 19 թիվը որախ է, քանի որ նրա համար կարող ենք գրել հետևյալ հավասարումները.

12 + 92 = 82
82 + 22 = 68
62 + 82 = 100
12 + 02 + 02 = 1.
Մինչև 1000-ը գոյություն ունեն 143 ուրախ թվեր։ Դրանք են՝

1, 7, 10, 13, 19, 23, 28, 31, 32, 44, 49, 68, 70, 79, 82, 86, 91, 94, 97, 100, 103, 109, 129, 130, 133, 139, 167, 176, 188, 190, 192, 193, 203, 208, 219, 226, 230, 236, 239, 262, 263, 280, 291, 293, 301, 302, 310, 313, 319, 320, 326, 329, 331, 338, 356, 362, 365, 367, 368, 376, 379, 383, 386, 391, 392, 397, 404, 409, 440, 446, 464, 469, 478, 487, 490, 496, 536, 556, 563, 565, 566, 608, 617, 622, 623, 632, 635, 637, 638, 644, 649, 653, 655, 656, 665, 671, 673, 680, 683, 694, 700, 709, 716, 736, 739, 748, 761, 763, 784, 790, 793, 802, 806, 818, 820, 833, 836, 847, 860, 863, 874, 881, 888, 899, 901, 904, 907, 910, 912, 913, 921, 923, 931, 932, 937, 940, 946, 964, 970, 973, 989, 998, 1000:
Թվի ուրախ լինելը չի փոփոխվում, երբ տեղափոխում ենք թվի թվանշանները կամ երբ թվին 0-ներ ենք ավելացնում։

Մինչև 1000-ը հիմնական որախ թվերը հետևյալն են (մնացածը հիմնական թվերի թվանշաների տեղափոխություններից առաջացած թվերն են).

1, 7, 13, 19, 23, 28, 44, 49, 68, 79, 129, 133, 139, 167, 188, 226, 236, 239, 338, 356, 367, 368, 379, 446, 469, 478, 556, 566, 888, 899

Ծրագրավորման օրինակ
-------------------

Պարզելու համար՝ արդյոք թիվն ուրախ է, թե ոչ, կարելի է օգտագործել ծրագրավորման տարբեր համակարգեր։

Օրինակ՝ Python ծրագրավորման լեզվում այն հետևյալ տեսքն ունի․

```
def pdi\_function(number, base: int = 10):
 """Perfect digital invariant function."""
    total = 0
    while number > 0:
        total += pow(number % base, 2)
        number = number // base
    return total

def is\_happy(number: int) -> bool:
 """Determine if the specified number is a happy number."""
    seen\_numbers = set()
    while number > 1 and number not in seen\_numbers:
        seen\_numbers.add(number)
        number = pdi\_function(number)
    return number == 1

```

Տես նաև
-------

* Հարշադի թվեր

Ծանոթագրություններ
------------------

1. ↑  «Sad Number». Wolfram Research, Inc. Վերցված է 2009 թ․ սեպտեմբերի 16-ին.

Արտաքին հղումներ
----------------

* Schneider, Walter: Ուրախ թվեր
* «Թվամոլ»-ում (Numberphile) Արխիվացված 2018-07-03 Wayback Machine
**Դեն Ռեյնոլդս** (անգլ.՝ Daniel Coulter Reynolds, հուլիսի 14, 1987(1987-07-14), Լաս Վեգաս, Նևադա, ԱՄՆ), ամերիկացի երաժիշտ, Imagine Dragons ռոք խմբի անդամ։

Վաղ տարիներ
-----------

Դենը Քրիստին Մ.-ի և Ռոնալդ Ռեյնոլդսի ինը երեխաներից յոթերորդն է. ծնվել է 1987 թվականի հուլիսի 14-ին՝ Լաս Վեգասում, Նեվադա շրջանում։

Կարիերա
-------

### Imagine Dragons (2008-մեր օրեր)

Ռեյնոլդսը վոկալիստ է, երգում է բաս-թմբուկով, քիչ՝ թմբուկով և ակուստիկ կիթառ ով։

Imagine Dragons-ը հաղթել է «Խմբերի ճակատամարտում» և այլ տեղային մրցույթներում։ Բասիստ Բեն Մակին միացել է խմբին Լաս Վեգասում։ Քիչ ուշ խմբի կազմի մեջ մտել է նաև թմբկահար Դենիել Պլատցմանը, որը Ուեյնի ընկերն էր և սովորում էր Բերկլիի երաժշտական քոլեջում։

Խումբը տեղափոխվում է Լաս Վեգաս, որտեղ նրանց հաջողությունները մեծանում են։ Երբ Train խմբի վոկալիստը հիվանդ էր, Imagine Dragons-ը պատրաստվում էր իր համերգին՝ մի սրահում, որտեղ տեղավորվում էր ավելի քան 26 000 մարդ։ Նրանք արժանանում են «2010 թվականի լավագույն ինդի-ռոք» մրցանակին՝ Las Vegas Weekly-ում և պարգևատրվում են «2011 թվականի լավագույն տեսահոլովակ» մրցանակով՝ Vegas Seven ամսագրի կողմից։ 2011 թվականի նոյեմբերին նրանք պայմանագիր են ստորագրում Interscope Records ընկերության հետ և սկսում են աշխատանքները Ալեքս Դա Կիդ պրոդյուսերի հետ։ 2014 թվականին խումբը ստնում է Գրեմմի մրցանակ։

### Egyptian (2010-մեր օրեր)

2010 թվականին Դեն Ռեյնոլդսը հանդիպում է ամերիկյան Nico Vega խմբի սալիստին՝ Էյժեյ Վոլկմանին։ Այստեղ նրանք ձայնագրում են չորս թրեկ (Fade, Colorblind, I'll wait for you, On Our Own), որոնք ներկայացված են Egyptian ալբոմում։

Անձնական կյանք
--------------

2011 թվականի մարտի 5-ին Դենը ամուսնանում է Էյժե Վոլկմանի հետ (04.03.1980)։ 18.08.12-ին ծնվում է նրանց աղջիկը՝ Արոու Ռեյնոլդսը։ Դեն Ռեյնոլդսը իր աղջկա անունը կնքում է Արոու՝ Հարրի Նիլսոնի «Me and My Arrow» երգի պատվին։ Տասն ամիս Ռեյնոլդսը ասում էր.«Ես եղել եմ իր կյանքի մեկ ու կես ամիսը։ Եվ դա ամբողջ տարվա ամենասպասված պահն էր»։ Նա նաև ունի երկու զույգ աղջիկներ՝ Ջիա Ջեյմս և Կոկո Ռեյ Ռեյնոլդսները (ծնվ․՝ 2017 թվականի մարտի 31)։

Սկավառակագրություն
------------------

* Egyptian - EP - Egyptian (2011)
* Night Visions (2012) - առաջին ալբոմ
* «Stranger» - X Ambassadors (2013) - համահեղինակ
* «Nothing Quite Like Home» - G. Love & Special Sauce (2014) - համահեղինակ
* «I Believe (Get Over Yourself)» - Nico Vega (2014) - համահեղինակ, համապրոդյուսեր
* Smoke+Mirrors (2015) - երկրորդ ալբոմ

Մրցանակներ և նոմինացիաներ
-------------------------

* Hal David Starlight Award (2014)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Discogs — 2000.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ (անգլ.) · Spotify |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rotten Tomatoes |
|  |
| Չափորոշչային վերահսկողություն | VIAF: 9675161332369852420009 · WorldCat VIAF: 9675161332369852420009 |

 |
**Ներշապուհ Արծրունի** (ծննդյան և մահվան թվականներն անհայտ, 5-րդ դար), Վասպուրականի իշխան, Արծրունիների նախարարական տոհմից։ Ներշապուհ Արծրունին մասնակցել է 449 թվականի Արտաշատի ժողովին, որը միաձայն մերժել է պարսից Սասանյան արքա Հազկերտ II-ի հրովարտակը, ըստ որի հայ, վրաց և աղվանից կառավարիչներին պարտադրել է ուրանալ քրիստոնեությունը և դավանել զրադաշտական կրոն։ Եղել է այն նախարարների մեջ, որոնք Հազկերտ Բ-ի հրամանով կանչվել էին Տիզբոն։ Մահապատժի սպառնալիքի տակ նրանք առերես ուրացել են իրենց հավատքը։

Հազկերտ Բ-ն, պատանդ պահելով մարզպան Վասակ Սյունու որդիներին ու Գուգարքի բդեշխ Աշուշային, հայ նախարարներին 700 մոգերի և հսկիչ զորախմբի ուղեկցությամբ ճանապարհել է Հայաստան՝ հանձնարարելով 1 տարում եկեղեցիները վերածել մեհյանների ու կրակատների և կառուցել ատրուշաններ։ Հայ նախարարները վերադարձել են հայրենիք՝ անհրաժեշտ դիմադրություն կազմակերպելու հույսով։ Վարդան Մամիկոնյանը, Ներշապուհ Արծրունին և մյուսները վերադառնալով հայրենիք, գլխավորել են կրոնափոխության դեմ ծավալված ժողովրդական ընդվզումը։

Ավարայրի ճակատամարտ
-------------------

Ավարայրի ճակատամարտը (դրվագ 5-րդ դարի նկարիչների կողմից, նկարն այժմ գտնվում է Մատենադարանում)
Ներշապուհ Արծրունին մասնակցել է 450-451 թվականների Վարդանանց պատերազմին։ 451 թվականի մայիսի 26-ին, Ավարայրի ճակատամարտում գլխավորել է Հայոց բանակի կենտրոնական զորախումբը։ Ավարայրի ճակատամարտից հետո ապստամբական շարժումը չմարեց։ Հայերն ամրացան անառիկ վայրերում և սկսեցին հարձակումներով արյունաքամ անել թշնամուն։ Պարտիզանական կռիվներ ծավալվեցին Արցախում, Տայքում և Տմորիքում։ Այդ կռիվներին սկսեցին մասնակցել անգամ այն գավառների բնակիչները, որոնք մինչ այդ չէին մասնակցել ապստամբությանը։ Պարսիկներին ծանր հարված հասցրին նաև հոները։

Ի վերջո, ծանր կացության մեջ հայտնված պարսից արքունիքն ստիպված եղավ թեթևացնել հարկերը, հաշտվել Հայաստանի լայն ինքնավարության հետ, հրաժարվել բռնի կրոնափոխության ծրագրից։ Սակայն գերված հոգևոր առաջնորդները և նախարարները Տիզբոնում դատվեցին։ Առաջինները մահապատժի ենթարկվեցին, իսկ երկրորդներն ուղարկվեցին Միջին Ասիայի կողմերը, որոնց մեջ էր նաև Ներշապուհ Արծրունին։ Ավելի ուշ, 462 թվականին նրանց թույլատրվեց վերադառնալ հայրենիք և տիրել իրենց կալվածքներին։ Որպես ապստամբության առաջնորդներից մեկի՝ պարսից արքունիքը բանտ նետեց Վասակ Սյունուն, որը մահացավ ծանր հալածանքներից։ Հայրենիք վերադարձավ նաև հայոց այրուձին։ Պարսից արքունիքը որոշ ժամանակ վարում էր հայերին սիրաշահելու քաղաքականություն։

Տես նաև
-------

* Վարդանանց պատերազմ
* Ավարայրի ճակատամարտ

Աղբյուրներ
----------

* Հայոց անձնանունների բառարան, Հրաչյա Աճառյան, 1942 թ. էջ 2112
* Եղիշե «Վարդանի և հայոց պատերազմի մասին», 32, 77, 150
* Ղազար Փարպեցի «Հայոց պատմություն», իգ (ձեռագրերում՝ Մերշապուհ), իե, խբ, խէ
* Յասմավուրք, օգոստոսի 7.
Այս հոդվածը Ուկրաինայի Բոլեխով քաղաքի մասին է։ Լեհաստանում գտնվող գյուղի մասին կարդալու համար տե՛ս Բոլեխով (Լեհաստան)

**Բոլեխով** (ուկրաիներեն՝ Боле́хів, գերմ. Bolechau, լեհ.՝ Bolechów), մարզային նշանակության քաղաք Ուկրաինայի Իվանո-Ֆրանկովսկի մարզում, Բոլեխովի քաղաքային խորհրդի կենտրոն։

Աշխարհագրություն
----------------

Քաղաքի մակերեսը 3669 հա է։ Տեղակայված է Դնեստրի ջրավազան հանդիսացող Սուկիլի գետի Կարպատների նախալեռներում, Լվով-Չերնովցի մայրուղու վրա։

Պատմություն
-----------

Բոլեխովը գրավոր ձևով առաջին անգամ հիշատակել է 1371 թվականին։ 1546 թ.–ին կառուցվել է առաջին աղի գործարանը։ 1603 թվականին քաղաքը ստացել է Մագդեբուգյան իրավունք։ Լեհաստանի բաժանումից հետո 1772 թ.–ին Բոլեխովը մտնում է Ավստրիական կայսրության կազմի մեջ։ Այդ ժամանակահատվածի ընթացքում քաղաքը դատարկվում է։

1918 թ.–ին Բոլեխովը նորից դառնում է Լեհաստանի մի մասը և միայն 1939 թ.–ին է մտնում ՈւԽՍՀ–ի կազմի մեջ։

### Քաղաքի զինանշանները

* Բոլեխովի զինանշանը (XVII-XIX դարեր)Բոլեխովի զինանշանը (XVII-XIX դարեր)
* Բոլեխովի զինանշանը (1603 թվական)Բոլեխովի զինանշանը (1603 թվական)
* Բոլեխովի զինանշանը (1991 թվական)Բոլեխովի զինանշանը (1991 թվական)

Բոլեխովի առաջին հայտնի զինանշանը, Ա. Գրեչիլոյի, Յու. Սավչուկի և Ի. Սվարնիկի հեղինակած «Ուկրաինայի քաղաքների զինանշանները» *(ուկրաիներեն՝ Герби міст Украіни (XIV-Іпол.XX ст.)* գրքի համաձայն, եղել է արծաթագույն խորապատկերի վրա Սուրբ Հովհաննեսի նկարը, ով աջ ձեռքով բռնել է մանուկ Հիսուսին, իսկ ձախ ձեռքով՝ արմավենու ճյուղեր։

Վլադիմիր Պանչենկոյի «Ուկրաինայի քաղաքների և ավանների զինանշանները» *(ուկրաիներեն՝ Міські та містечкові герби Украіни)* գրքում ասվում է, որ 1603 թ. Բոլեխովայի զինանշանը ունեցել է հետևյալ տեսքը՝ զինանշանի ընդհանուր խորապատկերը կարմիր։ Հերալդիկ վահանը ուղղահայաց գծով բաժանվում է երկու հավասար մասերը։ Ձախ մասում պատկերված է քաղաքային պատի քարե շարվածք, որի վրա առյուծ է առաջանում։ Աջ կողմում շուշան է պատկերված։ Այս տարբերակը անուղղակիորեն հաստատվում է նաև այլ աղբյուրների կողմից, որոնցում ներկայացված են վաղ ժամանակներում թողարկված Բլոխեվի 1603 թ. զինանշանի տեսքով հուշանվերներ հանդիսացող պիտակների լուսանկարները։

1991 թվականին Բոլեխովի քաղաքային Խորհուրդի կողմից հաստատվեց քաղաքի նոր, առ այսօր գործածվող զինանշանը։ Նոր զինանշանը իրենից նորկայացնում է շագանակագույն մարտական վահան՝ զարդարված կաղնու վառ կանաչ տերևներով, որոնք վերին մասում ձևավորում են թագ։ Թագի երկու կողմերում պատկերված են աղավնիներ՝ երկնային արքայության խորհրդանիշերը։ Վահանը բաժանվում է 4 մասի։

Լուսանկարներ
------------

* Քաղաքային սրահըՔաղաքային սրահը
* Սուրբ Զմուռսակրի եկեղեցինՍուրբ Զմուռսակրի եկեղեցին
* Աստվածամոր Վերափոխման եկեղեցինԱստվածամոր Վերափոխման եկեղեցին
* Նախկին աղոթատունՆախկին աղոթատուն
* ՓոստՓոստ

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Բոլեխով(չաշխատող հղում)
 — Ուկրաինայի քաղաքներն ու մարզերը (ուկր.)
2. ↑  Բոլեխով քաղաքի զինանշանը (1603) (ռուս.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի · Հրեական Բրոքհաուսի և Եփրոնի |
|  |
| Չափորոշչային վերահսկողություն | GND: 4494719-7 · NKC: ge1033213 · VIAF: 129553119 · WorldCat VIAF: 129553119 |

 |
14-րդ դարի հայկական գորգ
**Գորգագործություն**, գորգերի արտադրություն։ Հնուց տարածված է եղել Մերձավոր Արևելքում, Իրանում, Միջին Ասիայում, Կովկասում, Հայաստանում։ Գորգագործություն մեջ օգտագործվել է ոչխարի և ուղտի բուրդ, այծի փափուկ մազ, բամբակ, թանկարժեք գորգերում՝ նաև մետաքս, ոսկեթել ու արծաթաթել։

Դասական գորգը ստեղծվում է հանգուցավոր գործվածքով, որի թելերը երեք տեսակ են՝ հենքի թել(երկու կամ երեք տակ ամուր ոլորած), միջնաթել(երկու տակ ամուր ոլորած) և գործաթել(հին գորգերում՝ երկու, այժմյան գորգերում՝ մեկ, թույլ ոլորած, փափուկ թել)։ Առաջին երկուսը մնում են գործվածքի մեջ, իսկ երրորդը, որով կապում են առանձին հանգույցները, առաջացնում է գորգի թավշակերպ մակերեսը։ Գորգի թելերը հենում են տորքի վրա։ Հենքի մեկ կամ երկու թելի (հայկական գորգերում՝ երկու թելի) վրա կապվում է առանձին հանգույցը, որից հետո դանակով կտրում են հանգույցի թելերի ծայրը։ Գորգի լայնությամբ, կողք-կողքի, կապում են հանգույցները(վերջիններիս գույնը պայմանավորված է զարդանկարով և գորգի դաշտի գույնով), որոնց յուրաքանչյուր շարքը ավարտելուց հետո մատներով քաշում, նստեցնում են հանգույցները, հետո աջից ձախ և ձախից աջ անց են կացնում միջնաթելը հենքի մեկ ու մեջ թելերի միջոցով և կտուտիչով(կոփիչ, թելատու) կտուտում։ Մինչև 19-րդ դարի վերջը հենքի թելերի միջով մատի հաստության բրդյա պարան էին անց կացնում և փայտյա գործիքով(բեջ) նստեցնում հանգույցներն ու միջնաթելը, ապա պարանը հանվում և պահվում էր հաջորդ շարքի համար։ Այժմ չեն գործածում։ Ցանկացած բարձրությամբ, մկրատով հավասար խուզում են յուրաքանչյուր շարքի հանգույցների ծայրերը։ Որքան բարակ են գորգի թելերը, այնքան ավելի շատ են հանգույցները(1 մ² վրա 180000—300000 և ավելի)։ Հայկական գորգագործությունը զարգացել է երկու հունով՝ արհեստավորական և ժողովրդական։ Արհեստավորական շրջաններում գործել են թանկարժեք գորգեր՝ հմուտ վարպետների ու նկարիչների մասնակցությամբ։ Այդ գորգերի զարդանկարները նմանություններ ունեն մանրանկարչական զարդանկարների հետ։ 19-րդ դարի վերջից գորգերն արտադրում են մեքենաներով, որ ավելի արտադրողական է, սակայն ձեռքի գորգերը, գեղարվեստական արժեքով և ամրությամբ գերազանցում են մեքենայականին։

Հայաստանում թել ներկելու համար օգտվել են հանքային, կենդանական (որդան կարմիր) և հատկապես բուսական (տորոն, դեղնածաղիկ, ընկույզի, սոխի կեղև և այլն) ներկերից։ Գույներն ամրացվել են հանքային նյութերով։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 165)։*  |
**Ջեմ Յըլմազ** (թուրքերեն՝ Cem Yılmaz) (ապրիլի 23, 1973(1973-04-23), Ստամբուլ, Թուրքիա), թուրք դերասան, կատակերգու, ծաղրանկարիչ և սցենարիստ։ Մեծ ճանաչում է վայելում ոչ միայն Թուրքիայում, այլև նրա սահմաններից դուրս։

Կենսագրություն
--------------

Ջեմ Յըլմազը ծնվել է 1973 թվականի ապրիլի 23-ին Ստամբուլի Քոջամուսթաֆափաշա թաղամասում։ Երբ Ջեմը սովորել է 4-րդ դասարանում, նրա ընտանիքը տեղափոխվել է Ստամբուլի մեկ այլ շրջան՝ Բահչելիևլեր։ Այստեղ Ջիմը ավարտել է ութամյա դպրոցը, իսկ այնուհետ սովորել է տուրիզմի և հյուրանոցային մենեջմենթի տեխնիկումում։ Նա թողարկել է հինգ ալբոմ և նկարահանվել մոտ մեկ տասնյակ ֆիլմերում։

Ավարտել է Բոսֆորի համալսարանի տուրիզմի և հյուրանոցային մենեջմենթի ֆակուլտետը։ Զուգահեռաբար զբաղվել է նաև ծաղրանկարչությամբ, տպագրվելով թուրքական հայտնի Leman հումորիստական ամսագրում։ 1995 թվականի օգոստոսին Ջեմը առաջին անգամ ելույթ է ունեցել որպես հումորիստ «Leman Culture Center»-ում։ Դերասանական կարիերայի սկիզբը եղել է «Ամեն ինչ լավ կլինի» («թուրքերեն՝ Herşey Çok Güzel Olacak»),:

Բացի դերասանական գործունեությունից, հանդես է գալիս որպես հումորիստ, ինչպես նաև մասնակցում է գովազդային հոլովակների նկարահանումներին, ։

6,5 տարի Ջեմը հանդիպել է թուրք հայտնի դերասանուհի և մոդել Ջանսու Դերեի հետ։ 2011 թվականի օգոստոսին զույգը բաժանվեց։ 2012 թվականի մարտի 10-ին ամուսնացել է Ահու Յաթուի հետ, ով թուրք հայտնի դերասանուհի, մոդել և խմբագիր է։ 2012 թվականի օգոստոսի 2-ին զույգը ունեցել է որդի՝ Քեմալը։ Ահուն և Ջեմը բաժանվել են 2013 թվականի դեկտեմբերին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  «Արխիվացված պատճենը». Արխիվացված օրիգինալից 2015 թ․ նոյեմբերի 17-ին. Վերցված է 2015 թ․ նոյեմբերի 17-ին.
3. ↑  «Արխիվացված պատճենը». Արխիվացված օրիգինալից 2015 թ․ մայիսի 19-ին. Վերցված է 2015 թ․ մայիսի 19-ին.
4. ↑  «Արխիվացված պատճենը». Արխիվացված է օրիգինալից 2014 թ․ մայիսի 24-ին. Վերցված է 2016 թ․ դեկտեմբերի 10-ին.
5. ↑  «Արխիվացված պատճենը». Արխիվացված է օրիգինալից 2015 թ․ փետրվարի 26-ին. Վերցված է 2016 թ․ դեկտեմբերի 10-ին.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNF: 16576778m · GND: 1112095179 · ISNI: 0000000039033505 · LCCN: no00019008 · NLA: 54670109 · NTA: 306024160 · NUKAT: n2020062291 · SUDOC: 24117287X · VIAF: 61083811 · WorldCat VIAF: 61083811 |

 |

 |
**Ալեքսանդր Գրիգորի Ալլեգրով** (իսկական ազգանունը՝ Սարկիսով, ռուս.՝ Александр Аллегров, ապրիլի 15, 1915(1915-04-15), Արմավիր, Կուբանի մարզ, Ռուսական կայսրություն - մայիսի 24, 1994(1994-05-24), Մոսկվա, Ռուսաստան), օպերետի և կրկեսի խորհրդային դերասան։ Ադրբեջանական ԽՍՀ և ՌԽՖՍՀ (1959) վաստակավոր արտիստ։ Երգչուհի Իրինա Ալլեգրովայի հայրը։

Կենսագրություն
--------------

Ալեքսանդր Ալլեգրովը ծնվել է 1915 թվականի ապրիլի 15-ին Արմավիրում (Ռուսաստանի Դաշնություն, Կրասնոդարի երկրամաս), որոշ տվյալներով՝ Շուշիում (հաստատել է դուստրը՝ Իրինա Ալլեգրովան՝ հարցազրույցներում)։ Հայրը եղել է հաշվապահ-աուդիտոր, մայրը՝ տնային տնտեսուհի։ Ալեքսանդրը եղել է ընտանիքի իններորդ երեխան։ Տասներկու տարեկան հասակում փախել է տանից, աշխատել շրջիկ կրկեսում, բայց նրան գտել ու տուն են վերադարձրել։ Տանից վերջնականապես հեռացել է տասնյոթ տարեկան հասակում։

Մասնագիտական գործունեությունն սկսել է Բաքվի օպերետային թատրոնում։ 1943 թվականին առաջին անգամ նկարահանվել է կինոյում։ 1946 թվականին տեղափոխվել է Դոնի Ռոստով, աշխատել երաժշտական կոմեդիայի թատրոնում, որտեղ էլ հանդիպել է ապագա կնոջը՝ Սերաֆիմա Սոսնովսկայային։ 1961 թվականին թողել է թատրոնը, ընտանիքի հետ տեղափոխվել և աշխատանքի անցել Բաքվի երաժշտական կոմեդիայի թատրոնում։ 1976 թվականին, թողնելով Բաքվի թատրոնը, ընտանիքի հետ տեղափոխվել է Մոսկվա։

Մահ
---

Մահացել է 1994 թվականի մայիսի 24-ին Մոսկվայում։ Թաղված է Մոսկվայի հայկական գերեզմանատանը։

Պարգևներ
--------

* ՌԽՖՍՀ վաստակավոր արտիստ, 1959
* Ադրբեջանական ԽՍՀ վաստակավոր արտիստ

Ֆիլմեր
------

* «Սուզանավ T-9»՝ Վասիա Բենկո, նավաստի, 1943
* «Ես կպարեմ»՝ պարուսույց, 1962
* «Մարդն ու շղթաները» (կարճամետրաժ), դրվագներում, 1964

Ծանոթագրություններ
------------------

1. ↑  Аллегров Александр Григорьевич
2. ↑  «Аллегров Александр Григорьевич - артист театра музкомедии — OurBaku». *www.ourbaku.com* (ռուսերեն). Վերցված է 2017-02-08-ին. `{{cite web}}`: `|first=` has generic name (օգնություն); `|first=` missing `|last=` (օգնություն)
3. ↑  «Ալեքսանդր Ալլեգրով». Արխիվացված է օրիգինալից 2021 թ․ հունիսի 23-ին. Վերցված է 2021 թ․ ապրիլի 8-ին.

Արտաքին հղումներ
----------------

* Կենսագրությունը «Հայազգ» կայքում
* Ալեքսանդր Գրիգորի Ալլեգրով, երաժշտական կոմեդիայի թատրոնի դերասան(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Rodovid |
|  |
| Բառարաններ և հանրագիտարաններ | AV Production |

 |
Օսմիումի բյուրեղ
**Ծանր մետաղներ,** քիմիական տարրեր, որոնք ունեն մետաղների (այդ թվում՝ մետաղանմաններ) հատկություններ և զգալի ատոմային զանգված կամ խտություն։

Սահմանում
---------

Հայտնի են ծանր մետաղների մոտ 40 տարբեր սահմանում և հնարավոր չէ մատնանշել որևէ մեկը, որն առավել ընդունված է։ Ըստ այդմ՝ ծանր մետաղների ցանկը, համաձայն տարբեր սահմանումների, իր մեջ կներառի տարբեր քիմիական տարրեր։ Օգտագործվող չափանիշ կարող է լինել ատոմային զանգվածը, հետևաբար ցանկի մեջ են մտնում վանադիումը և հաջորդող բոլոր մետաղները՝ անկախ խտությունից։ Մյուս հաճախ օգտագործվող չափանիշը խտությունն է, որը մոտավորապես հավասար է մեծ երկաթի խտությունը (8 գ/սմ3)։ Այդ պարագայում ցանկում են հայտնվում այնպիսի տարրեր, ինչպիսիք են կապարը, սնդիկը, պղինձը, կոբալտը, և, օրինակ, ավելի թեթև անագը ցանկից դուրս է մնում։

Ծանր մետաղներով աղտոտում
------------------------

### Օվկիանոսի աղտոտում

Բացի կեղտաջրերից, ծանր մետաղների միացությունների մեծ զանգվածները անցնում են օվկիանոս մթնոլորտի միջոցով և Համաշխարհային օվկիանոսում տարբեր թափոնների միջոցով։ Ծովային կենսաերկրացենոզների համար ավել վտանգավոր են սնդիկը, կապարը և կադմիումը։

### Կապար

Կապարը ցրված տարր է, այն պարունակվում է ամենուր՝ հանքապարներում, հողում, բնական ջրերում, մթնոլորտում, կենդանի օրգանիզմներում։ Բացի այդ, կապարը շրջակա միջավայր է մտնում մարդու տնտեսական գործունեության արդյունքում։ Մթնոլորտում մայրցամաքային փոշով համաշխարհային օվկիանոսը տարեկան ստանում է մոտ 20-30 հազար տոննա կապար։

Մարդու օրգանիզմում կապարը հայտնվում է ուտելիքի, ջրի և օդի միջոցով։ Կապարը կարող է դուրս գալ օրգանիզմից, սակայն փոքր արտազոտվող արագությունը կարող է հանգեցնել կուտակման երիկամներում, ոսկորներում և լյարդի մեջ։

### Կադմիում

Կադմիումը համեմատաբար ավելի հազվադեպ և ցրված մետաղ է, բնության մեջ կենտրոնացած է ցինկի բյուրեղների մեջ։ Կադիումը բնական ջրերում է հայտնվում հողի լվացման, պղնձի ու բազմամետաղային հանքերի օդափոխման և քիմիական ու մետաղագործական արտադրանքների կեղտաջրերի արտահոսման արդյունքում։

Կադմիումը սովորաբար առկա է մարդու օրգանիզմում միկրոսկոպիկ քանակությամբ։ Դրա կուտակումը առաջացնում է նյարդային համակարգի վնասում, խանգարվում է ֆոսֆոր-կալցիումի փոխանակումը։ Քրոնիկ թունավորումը բերում է ոսկրերի քայքայմանը և սակավարյունության։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Ветошкин, 2004

Գրականություն
-------------

* Тяжёлые металлы — статья в Большом Энциклопедическом словаре
* Тяжёлые металлы — статья в Экологическом словаре
* *Юркова Т. И.* Тяжёлые металлы // Экономика цветной металлургии. — Красноярск, 2004.
* *А. Г. Ветошкин* Источники загрязнения гидросфер // Процессы и аппараты защиты гидросфер. — Пенза, 2004.
* *Н. К. Чертко и др.* Биологическая функция химических элементов. — Справочное пособие. — Минск, 2012. — 172 с.
* Присутствие макрофитов в водной системе ускоряет снижение концентраций меди, свинца и других тяжёлых металлов в воде. // Водное хозяйство России. 2009. No. 2. с. 58—67.

Արտաքին հղումներ
----------------

* Ծանր մետաղներ
* Ծանր մետաղներ Արխիվացված 2010-03-23 Wayback Machine — «Հիդրոքիմիայի ուղեցույց»
**Լոուրեն Քոհեն** (անգլ.՝ Lauren Cohan, հունվարի 7, 1982(1982-01-07), Չերի Հիլ, Քեմդեն շրջան, Նյու Ջերսի, ԱՄՆ), ամերիկացի դերասանուհի և ֆոտոմոդել։ Հայտնի է «Գերբնականը» հեռուտասերիալում Բելա Տալբոտի և «Վամպիրի օրագրերը» հեռուստասերիալում Ռոուզ-Մարիի և «Քայլող մեռյալները» հեռուստասերիալում Մեգի Գրինի դերերի շնորհիվ։

Կենսագրություն
--------------

Լոուրեն Քոհենը ծնվել է 1982 թվականի հունվարի 7-ին Փենսիլվանիա նահանգի Ֆիլադելֆիա քաղաքում։ Մինչ Մեծ Բրիտանիա տեղափոխվելը ապրել է Նյու Ջերսիում։

Մեծ Բրիտանիայում սովորել է Վինչեստերյան համալսարանում, որտեղ ուսումնասիրել է դրաման և անգլիական գրականությունը։ Դարձել է համալսարանում թատրոն հիմնած ուսանողնեց մեկը։ Դրանից հետո Քոհենին սկսել են հրավիրել տարբեր պրոեկտների մասնակցելու համար, և նա սկսում է համատեղել Լոս Անջելեսի նկարահանումները Վինչեստերի դասերի հետ։ Նրա դեբյուտը դառնում է 2005 թվականի «Կազանովա» ֆիլմը, որտեղ նա տանում է Բեատրիսի քրոջ դերը։ 2006 թվականի նկարահանվում է «Երեկութների արքան 2» ֆիլմում։ Ֆիլմերից բացի նա նաև ակտիվորեն նկարահանվում է մի շարք ճանաչված հեռուստասերիալներում։ Այսպես նա նկարահանվում է «Գերբնականը» հեռուստասերիալի 3-րդ եթերաշրջանի մի շարք սերիաներում, որտեղ տանում է Բելլա Տալբոտի դերը։ «Վամպիրի օրագրերը» հեռուստասերիալում ստանում է Ռոուզ-Մարիի դերը։ Երկրորդ եթերաշրջանից (2011 թվականից մինչև հիմա) նկարահանվում է «Քայլող մեռյալները» հեռուստասերիալում, որտեղ ստացել է Մեգգի Գրինի դերը։
Նկարահանվել է բրիտանական և ամերիկյան շատ գովազդներում։

Ունի ԱՄՆ-ի և Մեծ Բրիտանիայի քաղաքացիություն։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Discogs — 2000.
2. ↑  «American Jewish Life Magazine». *www.ajlmagazine.com*. Վերցված է 2015 թ․ նոյեմբերի 29-ին.
3. ↑  «Lauren Cohan». *Hollywood Life* (ամերիկյան անգլերեն). Վերցված է 2015 թ․ նոյեմբերի 29-ին.

Արտաքին հղումներ
----------------

* Լորեն Քոհեն

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4975823 · BNF: 170700566 · CONOR: 139183715 · GND: 1117834107 · ISNI: 0000000081721221 · LCCN: no2010004848 · NKC: xx0242434 · NTA: 401990540 · SUDOC: 240627946 · VIAF: 106863939 · WorldCat VIAF: 106863939 |

 |

 |
**Գյուրբեյ Իլերի** (թուրքերեն՝ Gürbey İleri) (փետրվարի 13, 1988(1988-02-13), Ստամբուլ, Թուրքիա), կինոյի և հեռուստատեսության թուրք դերասան և մոդել։ Առավել հայտնի է դարձել նկարահանվելով Հոյակապ դար հեռուստասերիալում, որտեղ մարմնավորել է Շեհզադե Մեհմեդի դերը։

Կենսագրություն
--------------

Գյուրբեյ Իլերին ծնվել է 1988 թվականին Ստամբուլում։ Երիտասարդ տարիքում հաջողությամբ ավարտել է դերասանական վարպետության կուրսերը։ Ավարտել է Բեյքենթի համալսարանը։ Առաջին ճանաչումը ստացել է Քերեմի դերով, որը նա մարմնավորել է «Հետին շարք» հեռուստասերիալում։ 2008 թվականին նկարահանվել է «Կանգ առ» լիամետրաժ ֆիլմում, որտեղ մարմնավորել է Բերքինի դերը։ 2012 թվականին հրավիրվել է նկարահանվելու Շեհզադե Մեհմեդի դերում, որը նա մարմնավորել է Հոյակապ դար հեռուստասերիալում։ Այդ դերի համար նա գիրացել է 8 կիլոգրամով և սկսել է զբաղվել սպորտով։ Գյուրբեյը տված հարցազրույցներից մեկում նշել է, որ շատ հպարտ է, որ նկարահանվելու է Հալիտ Էրգենչի հետ։ Վերջինս մարմնավորել է Սուլեյման I Քանունու դերը։

Անձնական կանք
-------------

Հանդիպել է դերասանուհի Էզգի Էյուբօղլուի հետ։ Նրանք ծանոթացել են 2011 թվականին՝ «Իմ սիրտը ընտրել է քեզ» հեռուստասերիալի նկարահանումների ժամանակ։ 2013 թվականին երկու տարվա հարաբերություններից հետո զույգը բաժանվել է։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2007-2013 | ս | Հետին շարք | *Arka Sıradakiler* | Քերեմ |
| 2008 | ֆ | Կանգ առ | *Ayakta Kal* | Բերքին |
| 2011 | ֆ | Իմ սիրտը ընտրել է քեզ | *Kalbim Seni Seçti* | Քաան |
| 2012-2013 | ս | Հոյակապ դար | *Muhtesem Yüzyil* | Շեհզադե Մեհմեդ |
| 2014-2015 | ս | Այն օրը, երբ գրվել է իմ ճակատագիրը | *Kaderimin Yazildigi Gun* | Քերեմ |

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «: фото, биография, фильмография, новости - Вокруг ТВ». *Вокруг ТВ*. Վերցված է 2017 թ․ հոկտեմբերի 4-ին.
2. ↑  «Gürbey İleri'den Yeni Proje». Արխիվացված է օրիգինալից 2014 թ․ փետրվարի 3-ին. Վերցված է 2017 թ․ հոկտեմբերի 4-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |
**Ջան Յաման** (թուրքերեն՝ Can Yaman, նոյեմբերի 8, 1989(1989-11-08), Ստամբուլ, Թուրքիա), թուրք դերասան և մոդել։ Նկարահանվել է Լիալուսին հեռուստասերիալում, որտեղ նրա խաղընկերը եղել է Օզգե Գյուրելը։

Կենսագրություն
--------------

Ջան Յամանը ծնվել է 1989 թվականի հունվարի 6-ին Ստամբուլում։ Ավարտել է Բիլֆեն միջնակարգ դպրոցը և ընդունվել Ստամբուլի իտալական վարժարան։ Նրա տատը ժամանակին Ստամբուլ էր գաղթել Մակեդոնիայից, իսկ պապը՝ հարավսլավացի է։ Փոխանակման ծրագրով Ջանը մի քանի ամսով սովորել է Միացյալ Նահանգներում, այնուհետև վերադարձել է Թուրքիա և ընդունվել Յեդիթեփեյի համալսարանի իրավաբանության ֆակուլտետ։ Համալսարանը ավարտել է 2012 թվականին։ Մեկ տարի վերապատրաստում է անցել «Price water house Coopers» հայտնի ընկերությունում։

Դեռ համալսարանում սովորելիս՝ Ջան Յամանը սկսել է հաճախել Գյունեյթ Սայըլի դերասանական կուրսերին։ Դերասանությունը նրա համար եղել է որպես հոբբի, քանի որ որպես հիմնական մասնագիտություն Ջանը համարել է իրավաբանի մասնագիտությունը։ 2014 թվականին սկսել է նկարահանվել «Սրտային գործեր» հեռուստասերիալում։ Բեդիրի դերը մարմնավորելու համար, նա ստիպված էր նիհարել 6 կիլոգրամով։ Նրա առաջնախաղը շատ մասնագետների կարծիքով հաջողված է եղել ոչ պրոֆեսիոնալ դերասանի համար։ Ջանի երկրորդ հեռուստասերիալը եղել է «Սեր վնասելու համար» հեռուստասերիալը, որը ցուցադրվել է FOX հեռուստաընկերությամբ։ Հեռուստասերիալում նա մարմնավորել է բիզնեսմեն Յալին Արասի դերը։ Նկարահանումների ժամանակ նա ծանոթացել է Աչելիա Թոփալօղլուի հետ, ով մարմնավորում էր Դեֆնեի դերը։ 2016 թվականին նկարահանվել է «Մեզնից ով չի սիրել» հեռուստասերիալում։

Ջանը հետաքրքրվում է բասկետբոլով, սեղանի թենիսով, ռաֆթինգով և բադմինտոնով։ Սիրում է նվագել ֆորտեպիանո և կիթառ։ Լավ տիրապետում է անգլերենին և գերմաներենին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  ČSFD (չեխերեն) — 2001.
2. ↑  Константин, Филиппович. «Джан Яман | Последние новости о Can Yaman 2017 | фото, новости, биография, фильмография /». *www.hierapolis-info.ru*. Վերցված է 2017 թ․ օգոստոսի 26-ին.
3. ↑  «Джан Яман турецкий актер». *tvnovella.ru*. Վերցված է 2017 թ․ օգոստոսի 26-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD · Internet Movie Database |
|  |
| Չափորոշչային վերահսկողություն | VIAF: 1650167565598998750004 · WorldCat VIAF: 1650167565598998750004 |

 |
**Գեորգե Մալարչուկ** (ռումիներեն՝ Gheorghe Malarciuc, հունիսի 6, 1934(1934-06-06), Բուրսուկ, Nisporeni District, Մոլդովա - հոկտեմբերի 30, 1992(1992-10-30), Քիշնև, Մոլդովա), մոլդովացի գրող։

Կենսագրություն
--------------

Գեորգե Մալարչուկը ծնվել է 1934 թվականին Ֆլորեշտի շրջանի Բուրսուկ գյուղում, գյուղական ֆելդշերի ընտանիքում։ 1951 թվականին ավարտել է միջնակարգ դպրոցը և աշխատանքի է անցել «Скынтея ленинистэ» («Լենինյան կայծ») ամսագրի խմբագրությունում, 1958-1959 թվականներին՝ ամսագրի պատասխանատու քարտուղար և գլխավոր խմբագիր։ 1956 թվականին ավարտել է Քիշնևի պետական համալսարանը։ Եղել է Մոլդովայի ԽՍՀ հեռուստատեսության և ռադիոյի կոմիտեի խմբագիր, «Մոլդովա-ֆիլմ» կինոստուդիայի գլխավոր խմբագրի տեղակալ, 1970-1989 թվականներին՝ «Լիտերատուրնայա գազետա» համախորհրդային շաբաթաթերթի թղթակից։

Ստեղծագործություններ
--------------------

Գրական առաջին փորձերը՝ ֆելեյտոններ, ակնարկներ, պատմվածքներ, երևան են եկել ընթացիկ մամուլի էջերում 1953 թվականից։ 1957 թվականին հրատարակվել է «Հանդիպում» ժողովածուն, 1966 թվականին Մոսկվայում լույս է տեսել «Կկուի քարը» վիպակը։ Մյուս պատմվածքները զետեղվել են երիտասարդական ալմանախներում։ Մալարչուկը հանդես է եկել նաև դրամատիկական գործերով։ Գրել է դրամաներ, կատակերգություններ, որոնք բեմադրվել են մոլդովական թատրոններում։

Ֆիլմագրություն
--------------

**Սցենարիստ**

### Վավերագրական ֆիլմեր

* «Մեզ մոտ՝ Կոժուշնեում», 1958
* «Եկեք Կոպանկա», 1961
* «Հզոր բարեկամության ակունքներում», 1962
* «Ծիածանը տանը», 1970
* «Ժամանակն է ապրել», 1977
* «Պատմություն որթատունկի մասին», 1980
* «Մեծ բարեկամության ակունքներում», 1982
* «Բարության երեք դասերը», 1983
* «Իմ հայրական տունը Մոլդովան է», 1983
* «Տերերն ու ծառաները», 1988
* «Իոն Դրուցե», 1989

**Խաղարկային ֆիլմեր**

* «Վերջին գիշերը դրախտում», 1965
* «Ինձ բարություն մի արեք», 1965
* «Սերգեյ Լազո», 1967
* «Հարսանիք պալատում», 1969
* «Կարմիր փոթորիկ», 1971
* «Սերգեյ Լազոյի կյանքն ու անմահությունը», 1985
* «Սև մոգություն», 1991

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Маларчук Георгий
2. ↑  Մոլդավական նովելներ և պատմվածքներ, «Հայաստան» հրատարակչություն, Երևան, 1970, 184 էջ

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: no2014014724 · VIAF: 308181108 · WorldCat VIAF: 308181108 |

 |
Հունաստանն ունի ինքնասպանությունների ամենացածր ցուցանիշներից մեկը բարձր եկամուտ ունեցող երկրներից:
Հունաստանը չի համարվում ինքնասպանությունների բարձր մակարդակ ունեցող երկիր։ 2012 թվականին ԱՀԿ-ի կատարած հետազոտության համաձայն՝ Հունաստանը եղել է Եվրոպայում ինքնասպանությունների ամենացածր ցուցանիշն ունեցող երկիրը։ Հունական ինքնասպանությունների մակարդակը նույնպես ամենացածրերից է աշխարհում, ինչը պայմանավորված է տարբեր գործոններով, ինչպիսիք են հունական հասարակության մտածելակերպը և երկրի կլիման:

Ինքնասպանություններն ավելի հաճախ տեղի են ունեցել Հունաստանի պատմության ավելի վաղ շրջաններում, օրինակ՝ 1946 թվականի Հունաստանի քաղաքացիական պատերազմի ժամանակ, որտեղ շատերը պատերազմում կորցրել են իրենց հարազատներին։

Որոշ աղբյուրներ ենթադրում են, որ Հունաստանում տեղի ունեցող ինքնասպանությունների թիվը կարող է թերագնահատվել։ Այդ արարքը երբեմն կարող է թաքցվել ընտանիքի անդամների կողմից կրոնական կամ այլ սոցիալական պատճառներով։

Կան նաև դեպքեր, ինչպիսիք են Դիմիտրիս Քրիստուլասի կամ 45-ամյա ուսուցիչ Սավվաս Մետոյկիդիսի գործը, երբ նրանց որոշումները բողոքի ձև էին Հունաստանի ներկայիս տնտեսական իրավիճակի դեմ:

### Ինքնասպանություններ ըստ տարածաշրջանի և մեթոդների

Հունաստանում ինքնասպանությունների ամենաբարձր ցուցանիշն ունեցող տարածաշրջանը Կրետեն է, որին հաջորդում են Թեսալիան և Ատտիկան համապատասխանաբար երկրորդ և երրորդ տեղում:

Ինքնասպանության ամենատարածված մեթոդներն են կախվելը և բարձրությունից ցատկելը։

### Սեռ և տարիք

Ինչպես շատ այլ երկրների դեպքում, ինքնասպանությունից մահացող տղամարդկանց (76%) մասնաբաժինը ավելի բարձր է, քան կանանցը (24%)։

Ամենաբարձր հաճախականությամբ տարիքային խմբերը 60-64 տարեկան և 80 և բարձր տարիքի մարդիկ են։

Երիտասարդների ինքնասպանությունների թվին են դասվում ձյուդոյի 20-ամյա մարզուհի Էլենի Իոանի և 25-ամյա ֆուտբոլիստ Յանիս Կոսկինիատիսի մահերը համապատասխանաբար 2004 և 2008 թվականներին: 2012 թվականին 36-ամյա կինը նույնպես ինքնասպան է եղել ՝ նետվելով Աթենքի Պագրատի քաղաքի 6-րդ հարկի պատշգամբից։

### Հունաստանի միջամտությունը ինքնասպանության դեմ

Հունաստանում կա կազմակերպություն, որի նպատակն է կանխել ինքնասպանությունները. Նրանք, ովքեր մտածում են ինքնասպանության մասին կամ գիտեն մեկին, որը տառապում է ծանր դեպրեսիայից, առաջարկվում է զանգահարել 1018 համարին։

1. ↑  Jakub, Marian. «Suicide rates by country in Europe».
2. ↑  ««Η αυτοκτονία δεν είναι θυσία» (Suicide is no self-sacrifice)». 23 April 2012.
3. ↑  «Ανακοίνωση της Εκκλησίας για την αυτοκτονία στο Σύνταγμα». Արխիվացված է օրիգինալից 2012-07-14-ին. Վերցված է 2012-07-14-ին.
4. ↑  «Αυξάνονται οι αυτοκτονίες στην Ελλάδα: Οι θλιβεροί αριθμοί (Suicides are increasing in Greece: The sore numbers)». 10 September 2020.
5. ↑  «Στατιστικά στοιχεία παρατηρίου αυτοκτονιών (Statistical data of suicides' observatory)». 14 July 2020.
6. ↑  «Έδωσε τέλος στην ζωή της πέφτοντας από τον 6ο όροφο πολυκατοικίας στο Παγκράτι». 15 November 2012.
7. ↑  «24ωρη γραμμή παρέμβασης για την αυτοκτονία».